Deepak Jaikishan

**Deepak Jaikishan** merupakan seorang penjual karpet Malaysia yang berumur 50 tahun. Beliau telah menjadi popular kerana pendedahan-pendedahan berani terhadap bekas Perdana Menteri Malaysia dan isterinya di mana mereka telah dihukum oleh Makamah Persekutuan Malaysia kerana kes-kes rasuah.

  

Deepak merupakan keturunan daripada keluarga yang menjadi perintis dalam pembangunan hartanah, pelaburan and pengilangan karpet  dengan mempunyai pengalaman selama 20 tahun dalam industri berkenaan.

Pada tahun 1997, beliau telah menggalakkan operasi pemasaran dan pengedaran karpet. Kemudian, pada tahun 2000, Deepak telah menjadi galakan dan contoh kepada usahawan karpet lain di Malaysia dengan berjaya memperoleh syarikat kilang karpet terbesar di Malaysia iaitu lebih dikenali sebagai syarikat Nobel Carpet Sdn Bhd. Tambahan pula, pada tahun 2003, Deepak telah memulakan pembinaan kilang terbesar di Malaysia dengan pelaburan sebanyak RM150,000,000.00 di Nilai, Negeri Sembilan.

Deepak juga telah memulakan projek mega pelaburan hartanah sedekad sebelum ini misalnya Oval Apartments yang bernilai RM404.58 juta, Pearl Apartments yang bernilai RM470 juta, dan bangunan Angkasaraya yang bernilai RM152 juta dan banyak lagi pelaburan hartanah.

Deepak  bukan sahaja memberikan sumbangan kepada industri karpet dan hartanah negara, tetapi juga menyumbang kepada keperluan masyarakat seperti, 

(1)  Sukan Bomba Malaysia 2016 (SUKBOM 2016)

(2)  Pelbagai sumbangan kepada:

(i) Masjid Kariah Kampung Tengah Labu, Batu 8, 71900 Labu, Negeri Sembilan.

(ii) Masjid Al-Ansar Felda Jelai 4, Negeri Sembilan.

(iii) Surau Rumah Rakyat Batu 7 Labu, Negeri Sembilan.

(iv) Kelab Rotary, Tampin, Negeri Sembilan 

(v)  Sumbangan kepada Persatuan Bola Sepak Tampin

(vi) Sumbangan kepada surau-surau dan masjid-masjid di Negeri Sembilan

(3)  Menyumbang kehada beberapa upacara keagamaan di Kuil Lakshmi Narayan Jalan Ip di Jalan Pudu, Kuala Lumpur.

## Dari Penjual Karpet kepada Ikon Pembangkang
Deepak secara tiba-tiba menjadi popular disebabkan oleh tuduhan beliau kepada Raja Ropiah Raja Abdullah. Mengikut laman web Malaysiakini.com, beliau membuat tuduhan dan juga telah menulis sebuah buku fiksyen yang berjudul “The Black Rose”.

## Deepak vs Raja Petra Kamaruddin
Pada April 2011, Deepak Jaikishan juga mengeluarkan kenyataan bahawa beliau akan menyaman Raja Petra Kamaruddin (RPK) atas tuduhan bahawa beliau terlibat dalam kes pembunuhan Altantuya. Deepak juga mengatakan akan mengupah peguam handalan untuk mengheret RPK ke Mahkamah. RPK pula menarik semua pertuduhan beliau berkenaan pembabitan Najib Razak, Rosmah Mansor dan Deepak Jaikishan selepas perkara itu dibawa ke mahkamah.
Sungguhpun begitu, pada tahun 2012, Deepak telah membuat kenyataan baharu bahawa beliau telah terlibat dengan pembunuhan Altantuya dan telah pun memohon maaf kepada roh Altantuya.

## The Black Rose
Sebelum ini Deepak pernah mengeluarkan sebuah buku berkenaan dengan pembunuhan altantuya, Raja Ropiah dan kerajaan Malaysia. Namun begitu setelah buku itu tersebar luas Deepak dengan secara tiba-tiba mengatakan bahawa beliau tidak terlibat dengan perkara tersebut. Dan buku itu telah ditulis oleh orang lain, dan bukunya yang bertajuk The Black Rose tidak pernah di terbitkan.

## Rujukan